b"\n_START_ARTICLE_\nBotifarra blanca\n_START_PARAGRAPH_\nLa Botifarra blanca, tamb\xc3\xa9 anomenada cueta o botifarra del budell cular, \xc3\xa9s un embotit tradicional de l'Empord\xc3\xa0 i un dels embotits de porc cuit m\xc3\xa9s populars. Aquesta  s'elabora a base de les parts m\xc3\xa9s greixoses del porc. Es trinxa tota la carn i s'amaneix amb sal i pebre, es barreja tot fins que aconseguim una pasta homog\xc3\xa8nia. Un cop feta la pasta s'emboteix en un budell, es lliga i es cou a l'olla._NEWLINE_Aquesta botifarra es presenta per peces individuals d'una mida de 4 i 5 cm d'amplada i 20 a  30 cm de llargada. T\xc3\xa9 un color beix-gris\xc3\xb3s. La textura pot ser granelluda o fina segons com es trinxi la carn._NEWLINE_Es comercialitza de forma industrial o artesanal."